stanford-oval/wikipedia huggingface dataset:
Kongon tasavalta
Hallinnollinen jako

Kongon tasavalta jakautuu kymmeneen alueeseen (départements) ja yhteen erilliseen kuntaan (pääkaupunki Brazzaville):
| Hallintoalue | Pääkaupunki | Pinta-ala (km²) | Väkiluku (28> 4.2007) |
| --- | --- | --- | --- |
| Bouenza | Madingou | 12 266 | 309 119 |
| Brazzaville | (kunta) | 100 | 1 375 237 |
| Cuvette | Owando | 42 850 | 156 136 |
| Cuvette Ouest | Ewo | 32 000 | 73 011 |
| Kouilou | Pointe-Noire | 13 694 | 803 134 |
| Lekumu | Sibiti | 20 950 | 96 424 |
| Likouala | Impfondo | 66 044 | 154 154 |
| Niari | Loubomo | 25 941 | 231 297 |
| Plateaux | Djambala | 38 400 | 174 617 |
| Pool | Kinkala | 33 955 | 236 616 |
| Sangha | Ouésso | 55 800 | 85 834 |
Maantiede

Kongon tasavalta sijaitsee päiväntasaajan molemmin puolin. Sillä on 169 kilometriä pituinen kaistale Atlantin rannikkoa. Kongojoki muodostaa osan maan itärajasta ja pääkaupunki Brazzaville on joen varrella.
Maassa vallitsee trooppinen ilmasto. Sadekausi kestää maaliskuusta kesäkuuhun ja kuiva kausi kesäkuusta lokakuuhun. Noin 60 prosenttia Kongosta on trooppisen sademetsän peitossa. Nouabal-Ndokin kansallispuisto on Afrikan suurimpia suojeltuja koskemattomia metsäalueita.
Talous

Yhdysvaltain ulkoministeriön taustamuistion mukaan Kongon talous perustuu nykyisin ennen kaikkea öljyyn. Sitä hyödyntävät ranskalaisyhtiö Total, italialainen ENI ja yhdysvaltalaiset Chevron ja Murphy Oil. Pohjoisosien laajoista sademetsistä tuotetaan puutavaraa, joka oli ennen öljyn löytymistä Kongon pääasiallinen vientituote. Vastikään on löytynyt suuri potaskaesiintymä, jonka hyödyntäminen tekee Kongosta Afrikan suurimpia potaskantuottajia vuoteen 2013 mennessä.
Kongon maatalous on pääosin omavaraisviljelyä. Se tuottaa 4,7 prosenttia bruttokansantuotteesta. Maataloustuotteita ovat kassava, sokeri, riisi, maissi, maapähkinät, vihannekset, kahvi ja metsäteollisuuden tuotteet. Oman maatalouden tuotteet eivät riitä, vaan maahan tuodaan ulkomailta paljon elintarvikkeita.
Väestöjakauma

Kongon suurimmat etniset ryhmät ovat kongot 48 %, sanghat 20 %, teket 17 %, mbošit 12 %, eurooppalaiset ja muut 3 %.
Väestö on maantieteellisesti epätasaisesti jakautunut. Noin 70 prosenttia väestöstä maan eteläosassa: rannikolla, Kongo-joen varrella ja Brazzavillestä rannikolle vievän rautatien varrella. Suurimmat kaupungit ovat Brazzaville (yli miljoona asukasta) ja Pointe-Noire (yli 700 000 asukasta), joihin on keskittynyt yli 60 prosenttia koko maan väestöstä. Muita suurehkoja kaupunkeja ovat Dolisie (entinen Loubomo) (yli 80 000 asukasta) ja Nkayi (entinen Kayes, yli 40 000 asukasta).
Kongon valtion virallinen kieli on ranska, jota osataan melko laajasti. Lisäksi kahdella Keski-Afrikan lingua francalla, kituballa ja lingalalla, on virallinen asema kansallisina kielinä. Kitubaa puhutaan maan taajaan asutussa eteläosassa ja se on Kongon puhutuin kieli. Lingalaa puhutaan harvaan asutussa pohjoisosassa, Brazzavillesta ylävirtaan.
Kulttuuri

Kongon tasavalta on yksi Afrikan kaupungistuneimpia valtioita, yli kaksi kolmasosaa väestöstä elää Brazzavillen ja sen lähikuntien muodostamalla kaupunkialueella.
Kansantarinat ovat tärkeä osa kongolaista kulttuuriperintöä. Kongolaiset ovat tunnettuja myös lauluistaan.
Valtion omistamat televisio- ja radiokanavat tukevat yleensä hallituksen linjaa.
Kongon koulujärjestelmään kuuluu vapaaehtoinen esikoulu, kuusivuotinen ala-aste, yläkoulu, lyseo ja korkeakoululaitos. Ala-asteen lopuksi on tasokoe, jonka perusteella valitaan oppilaat jatkokoulutukseen. Kongon korkeakoululaitos sai alkunsa siirtomaa-aikana vuosien 1958 ja 1960 välillä. Vuonna 1977 silloinen Brazzavillen yliopisto nimettiin uudelleen Marien Ngouabi -yliopistoksi (Université Marien Ngouabi). Se on Kongon ainoa valtionyliopisto. Yksityisiä korkeakouluja on kolme.
Kulttuuri > Urheilu

Kongon tasavallan ehkä suosituin urheilulaji on jalkapallo, jota harrastaa noin 200 000 maan asukasta. Maan miesten edustusjoukkue ei ole selviytynyt kertaakaan MM-kilpailujen lopputurnaukseen, mutta se voitti Afrikan-mestaruuden vuonna 1972. Joukkue on ollut FIFA-rankingissa parhaimmillaan sijalla 57.
Jalkapallon lisäksi myös koripallo ja lentopallo ovat suosittuja Kongon tasavallassa. Maan miesten koripallomaajoukkue on selviytynyt Afrikan-mestaruuskilpailuihin viidesti, mutta ei ole ollut kertaakaan mitaleilla. Kongon tasavalta on osallistunut olympialaisiin yhteensä kymmenen kertaa vuoden 1964 kisoista lähtien, mutta yksikään maan edustaja ei ole voittanut olympiamitalia.
Kulttuuri > Uskonto

Noin 85 prosenttia Kongon tasavallan väestöstä on kristittyjä. Maassa on katolisen kirkon (n. 50 %) lisäksi kaksi protestanttista (n. 22 %) ja kaksi itsenäistä afrikkalaista kirkkoa (n. 13 %). Kongon tasavallassa on myös perinteisten uskontojen kannattajia sekä islaminuskoisia.
Aiheesta muualla

Kuvia tai muita tiedostoja aiheesta Kongon tasavalta Wikimedia Commonsissa
Kamerunin ja Kongon Pygmien Kulttuuri, musiikki ja kuvat
Africa Studies: Congo Penn State University
| n k Afrikan valtiot |
| --- | --- | --- |
|  Pohjois-Afrikka |  Algeria  Egypti  Libya  Marokko  Mauritania  Sudan  Tunisia  |  |
|  Länsi-Afrikka |  Benin  Burkina Faso  Gabon  Gambia  Ghana  Guinea  Guinea-Bissau  Kamerun  Kap Verde  Kongon tasavalta  Liberia  Mali  Norsunluurannikko  Niger  Nigeria  Päiväntasaajan Guinea  São Tomé ja Príncipe  Senegal  Sierra Leone  Togo  |  |
|  Keski-Afrikka |  Burundi  Keski-Afrikan tasavalta  Kongon demokraattinen tasavalta  Ruanda  Tšad  |  |
|  Itä-Afrikka |  Djibouti  Eritrea  Etelä-Sudan  Etiopia  Kenia  Seychellit  Somalia  Tansania  Uganda  |  |
|  Eteläinen Afrikka |  Angola  Botswana  Etelä-Afrikka  Komorit  Lesotho  Madagaskar  Malawi  Mauritius  Mosambik  Namibia  Swazimaa  Sambia  Zimbabwe  |  |
 Itsehallintoalueet: Länsi-Sahara kiistanalainen alue  Mayotte  Réunion  Saint Helena 
| n k OPEC |
| --- | --- |
Jäsenvaltiot:  Algeria  Angola  Gabon  Irak  Iran  Kongon tasavalta  Kuwait  Libya  Nigeria  Päiväntasaajan Guinea  Saudi-Arabia  Venezuela  Yhdistyneet arabiemiirikunnat 
Brazzavillen rautatieasema 1932
Presidentti Denis Sassou Nguesso yhdessä Venäjän presidentti Vladimir Putinin kanssa vuonna 2019.
Kongon alueet

Heinäkuinen Kongon tasavalta satelliittikuvassa
Olivet Nazarene -yliopisto

| Olivet Nazarene -yliopisto> Olivet Nazarene Universtiy |
| --- | --- |
Motto:  Education with a Christian Purpose
Perustettu:  1907
Sijainti:  Bourbonnais, Illinois  Yhdysvallat
Sivusto:  https://www.olivet.edu/
Olivet Nazarene -yliopisto (engl. Olivet Nazarene Universtiy, lyh. ONU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1907, ja se sijaitsee Bourbonnaisin kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Covenant College

| Covenant College |
| --- | --- |
Motto:  In All Things Christ Preeminent
Perustettu:  1955
Sijainti:  Lookout Mountain, Georgia  Yhdysvallat
Sivusto:  https://www.covenant.edu/
Covenant College on Yhdysvaltain Georgiassa sijaitseva yksityinen korkeakoulu. Covenant College on perustettu vuonna 1955, ja se sijaitsee Lookout Mountainin kaupungissa. Korkeakoulu on taustaltaan kristillinen, ja se toimii presbyteerisen Presbyterian Church in America-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Dordtin yliopisto

| Dordtin yliopisto |
| --- | --- |
 engl. Dordt University 
Motto:  Soli Deo Gloria
Perustettu:  1955
Sijainti:  Sioux Center, Iowa  Yhdysvallat
Sivusto:  https://www.dordt.edu/
Dordtn yliopisto (engl. Dordt University, lyh. Dordt) on Yhdysvaltain Iowassa sijaitseva yksityinen yliopisto. Yliopisto on perustettu vuonna 1955 ja se sijaitsee Sioux Centerin kaupungissa. Yliopisto on taustaltaan kristillinen, ja se toimii reformoidun Christian Reformed Church in North America-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Milliganin yliopisto

| Milliganin yliopisto> Milligan University |
| --- | --- |

Motto:  Ago Deo Fideo Et Amore
Perustettu:  1866
Sijainti:  Elizabethton, Tennessee  Yhdysvallat
Sivusto:  https://www.milligan.edu/
Milliganin yliopisto (engl. Milligan University, lyh. MU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1866, ja se sijaitsee Elizabethtonin kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Bushnellin yliopisto

| Bushnellin yliopisto> Bushnell University |
| --- | --- |
Perustettu:  1895
Sijainti:  Eugene, Oregon  Yhdysvallat
Sivusto:  https://www.bushnell.edu/
Bushnellin yliopisto (engl. Bushnell University, lyh. BU) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1895 ja se sijaitsee Eugenen kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Northwestern College

| Northwestern College |
| --- | --- |

Motto:  Deus est lux
Perustettu:  1882
Sijainti:  Orange City, Iowa  Yhdysvallat
Sivusto:  https://www.nwciowa.edu/
Northwestern College (lyh. NWC) on Yhdysvaltain Iowassa sijaitseva yksityinen korkeakoulu. Northwestern College on perustettu vuonna 1882, ja se sijaitsee Orange Cityn kaupungissa. Yliopisto on taustaltaan kristillinen, ja se toimii reformoidun Reformed Church in America-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Ruosniemen rautatieasema

Ruosniemen rautatieasema (lyh. Rsn) on lakkautettu rautatieliikennepaikka Haapamäki–Pori-radalla nykyisen Porin Ruosniemen kaupunginosassa.
Ruosniemi avattiin liikenteelle 16. joulukuuta 1933, ja paikalle rakennettiin asemarakennus Thure Hellströmin tyyppipiirustuksin samana vuonna. Vuonna 1936 Ruosniemestä rakennettiin satamarata Porin jokisatamaan. Ruosniemi liitettiin Poriin vuonna 1941, ja alueesta muodostui Porin esikaupunkialue. Ruosniemen merkitys henkilöliikenteessä jäi Poriin menevien hyvien kulkuyhteyksien takia vähäiseksi, mutta tavaraliikenteelle asema oli merkittävä.
Asema muutettiin miehittämättömäksi vuonna 1968, ja henkilöliikenne loppui koko rataosalla 31. toukokuuta 1981. Ruosniemestä tuli tavaraliikenteen päätepiste vuonna 1985, kun Ruosniemen ja Kankaanpään välinen rataosa lakkautettiin.
Pori–Ruosniemi-rataosuuden säännöllinen tavaraliikenne loppui vuonna 2014, kun rautatiekuljetuksia käyttänyt nestekaasuterminaali lopetettiin, koska VR ei yhtiön mukaan halunnut kuljettaa nestekaasuvaunuja Ruosniemeen. Sen jälkeen radalla on ollut yksittäisiä kuljetuksia, kunnes rataosuus suljettiin liikenteeltä ja liikennepaikka lakkautettiin 13. joulukuuta 2015. Laiturirakennus on yhä olemassa, ja liikennepaikka on erään resiinamatkailureitin toinen päätepiste.
Aiheesta muualla

Vaunut.org: Kuvia Ruosniemen rautatieasemalta
Kentuckyn kristillinen yliopisto

| Kentuckyn kristillinen yliopisto> Kentucky Christian University |
| --- | --- |
Perustettu:  1919
Sijainti:  Grayson, Kentucky  Yhdysvallat
Sivusto:  https://www.kcu.edu/
Kentuckyn kristillinen yliopisto (engl. Kentucky Christian University, lyh. KCU) on Yhdysvaltain Kentuckyssa sijaitseva yksityinen yliopisto. Yliopisto on perustettu vuonna 1919, ja se sijaitsee Graysonin kaupungissa. Yliopisto on taustaltaan kristillinen, ja se toimii restorationistisen Christian Churches and Churches of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Seattlen Tyynenmeren yliopisto

| Seattlen Tyynenmeren yliopisto> Seattle Pacific University |
| --- | --- |

Motto:  Engaging the Culture, Changing the World
Perustettu:  1891
Sijainti:  Seattle, Washington  Yhdysvallat
Sivusto:  https://spu.edu/
Seattlen Tyynenmeren yliopisto (engl. Seattle Pacific University, lyh. SPU) on Yhdysvaltain Washingtonissa sijaitseva yksityinen yliopisto. Yliopisto on perustettu vuonna 1891, ja se sijaitsee Seattlen kaupungissa. Yliopisto on taustaltaan kristillinen, ja se toimii metodistisen Free Methodist-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Vuohijärven kirkko

| Vuohijärven kirkko |
| --- | --- |
 Vuohijärven kirkko vuonna 2013
Sijainti:  Näkkimistöntie 1, 47900 Vuohijärvi, Valkeala, Kouvola
Kirkkokunta:  evankelis-luterilainen
Hiippakunta:  Mikkelin hiippakunta
Seurakunta:  Valkealan seurakunta
Rakentamisvuosi:  1966
Suunnittelija:  Väinö Vuorinen
Materiaali:  tiili
Avoinna yleisölle :  nykyään kulttuurikeskus
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vuohijärven kirkko on entinen kirkkorakennus Vuohijärven kylässä Valkealassa Kouvolassa. Vuohijärven kasvettua teollisuuden ansiosta syntyi tarve kirkkorakennukselle 1960-luvun taitteessa. Rakennuksen on suunnitellut arkkitehti Väinö Vuorinen, ja se valmistui vuonna 1966. Tiiliseen rakennukseen tehtiin kirkkotilojen lisäksi muun muassa paikallisen Säästöpankin konttori ja diakonissan asunto. Kirkon kellotapulissa on luovutettuun Karjalaan jääneen Säkkijärven kirkon kello. Alttaritaulun on maalannut taiteilija Tapani Lemminkäinen, ja se kuvaa Vuohijärven teollisuustaajaman elämää 1970-luvun alussa. Alttaritaulu on nykyään Valkealan seurakuntakeskuksen yläsalissa.
Vuohijärven seurakuntaelämän hiipuminen 2000-luvun alussa ja seurakunnan heikentynyt taloustilanne antoivat aiheen pohtia kirkon tulevaisuutta. Tilannetta ei helpottanut myöskään se, että erityisesti kirkon siipiosa kärsi vakavista kosteusvaurioista. Seurakunta asetti kirkon myyntiin, ja sen osti Taidekeskus Salmela 40 000 euron hintaan. Hintaa alensi kirkon huonokuntoisuus Kirkon jäähyväisjumalanpalvelus järjestettiin helatorstaina 2014. Rakennuksen uudet omistajat avasivat kirkon uudestaan näyttely- ja konserttikäyttöön remontin jälkeen kesäkuussa 2015. Ostotarjoukseen kuului myös mahdollisuus siihen, että seurakunta voi vuokrata rakennusta tarvittaessa omaan käyttöönsä.
Aiheesta muualla

Kulttuurikeskuksen internet-sivut
Lubbockin kristillinen yliopisto

| Lubbockin kristillinen yliopisto |
| --- | --- |
 engl. Lubbock Christian University 
Motto:  Changing Lives
Perustettu:  1957
Sijainti:  Lubbock, Texas  Yhdysvallat
Sivusto:  https://lcu.edu/
Lubbockin kristillinen yliopisto (engl. Lubbock Christian University, lyh. LCU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1957 ja se sijaitsee Lubbockin kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Kerman rautatieasema

Kerman rautatieasema (lyh. Ker) on lakkautettu rautatieliikennepaikka Heinävedellä rataosuudella Pieksämäki-Joensuu. Kerma oli jo ennen rautatietä  liikenteellisesti merkittävä kanavan ja maantieristeyksen takia. Kermaan rakennettiin rataosalle tyypillinen Thure Hellströmin suunnittelema asemarakennus 1938 ja asuinrakennus, joka rakennettiin jo radan suunnitteluvaiheessa 1933. Aseman käyttö jäi kuitenkin lyhyeksi, sillä se muutettiin miehittämättömäksi jo vuonna 1968. Tavaraliikenne loppui vuonna 1974, ja henkilöliikenne kesäkuussa 1984, jonka jälkeen liikennepaikka lakkautettiin kesäkuussa 1985. Matkustajalaiturit ja sivuraiteet on purettu, mutta asemarakennus on yhä olemassa yksityisomistuksessa.
Aiheesta muualla

Kuvia Kermasta
John Shalikashvili

| John Shalikashvili |
| --- | --- |

Henkilötiedot
Syntynyt: 27. kesäkuuta 1936 Varsova, Puola
Kuollut: 23. heinäkuuta 2011 (75 vuotta) Tacoma, Washington
Sotilashenkilö
Palvelusmaa(t):   Yhdysvallat
Palvelusvuodet:  – 1997
Komentajuudet:  Naton komentaja 1992–1993
Taistelut ja sodat:  Vietnamin sota Persianlahden sota
Sotilasarvo:  Kenraali (****)
John Malchase David Shalikashvili (georg. ჯონ მალხაზ შალიკაშვილი, 27. kesäkuuta 1936 Varsova, Puola – 23. heinäkuuta 2011 Tacoma, Washington) oli yhdysvaltalainen kenraali, joka oli Yhdysvaltain Euroopan joukkojen ja Naton komentaja 1992–1993 ja Yhdysvaltain puolustushaarakomentajien neuvoston puhemies 1993–1997.
John Shalikashvili syntyi Varsovassa georgialaiseen aristokraattiperheeseen. Hänen isänsä ruhtinas Dimitri oli aikoinaan Georgian demokraattisen tasavallan armeijan everstiluutnantti ja palveli myös Waffen-SS-joukoissa. Perhe pakeni Puolaan Puna-armeijan miehitystä 1920-luvulla ja edelleen Yhdysvaltoihin 1952.
John Shalikashvili opiskeli sähkötekniikkaa Bradley Universityssa ja sai Yhdysvaltain kansalaisuuden 1958. Hänet otettiin asevelvolliseksi samana vuonna, josta alkoi hänen sotilasuransa. Hän oli neuvonantajana Vietnamissa ja komensi 1. panssaridivisioonan tykistöä Länsi-Saksassa ja sai vuonna 1987 9. jalkaväkidivisioonan komentajuuden.
Hän oli ensimmäinen maahanmuuttaja, joka kohosi neljän tähden kenraaliksi. Hän johti operaatio Provide Comfortia ensimmäisessä Irakin sodassa, jonka jälkeen hänet nimitettiin Naton komentajaksi. Presidentti Clinton nimitti hänet Yhdysvaltain asevoimien korkeimpaan asemaan aselajien yhteisen pääesikunnan päälliköksi 1993, jossa asemassa hän oli, kunnes jäi eläkkeelle 1997.
Shalikashvili oli Stanford Universityn Kansainvälisen turvallisuuden ja yhteistyön vierailevana professorina. Vuonna 2004 hän oli neuvonantajana John Kerryn vaalikampanjassa. Saman vuoden elokuussa hän kärsi vakavan halvauskohtauksen.
Hän ilmoitti myöhemmin muuttaneensa mieltään Yhdysvaltain asevoimien homoseksuaaleja koskevasta “don’t ask, don’t tell” (älä kysy, älä kerro) -politiikasta, joka vahvistettiin 1993 hänen ollessaan johdossa.
Alkuvuodesta 2008 hän jätti neljän muun Nato-maiden entisen huippukomentajan kanssa pääsihteeri Jaap de Hoop Schefferille 150-sivuisen manifestin, jossa ajettiin sotilasliiton perinpohjaista uudistamista.
Aiheesta muualla

Kuvia tai muita tiedostoja aiheesta John Shalikashvili Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Puola 
Henkilöt:  DDB 
Muut:  NARA
Faulknerin yliopisto

| Faulknerin yliopisto |
| --- | --- |

 engl. Faulkner University 
Motto:  For God and For You
Perustettu:  1942
Sijainti:  Montgomery, Alabama  Yhdysvallat
Sivusto:  https://www.faulkner.edu/
Faulknerin yliopisto (engl. Faulkner University) on Yhdysvaltain Alabamassa sijaitseva yksityinen yliopisto. Yliopisto on perustettu vuonna 1942, ja se sijaitsee Montgomeryn kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Oklahoman kristillinen yliopisto

| Oklahoman kristillinen yliopisto> Oklahoma Christian University |
| --- | --- |
Motto:  Transform lives for faith, scholarship and service
Perustettu:  1950
Sijainti:  Edmond, Oklahoma  Yhdysvallat
Sivusto:  https://www.oc.edu/
Oklahoman kristillinen yliopisto (engl. Oklahoma Christian University, lyh. OCU) on Yhdysvaltain Oklahomassa sijaitseva yksityinen korkeakoulu. Yliopisto on perustettu vuonna 1950, ja se sijaitsee Edmondin kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Yorkin yliopisto (Nebraska)

| Yorkin yliopisto> York University |
| --- | --- |
Perustettu:  1890
Sijainti:  York, Nebraska  Yhdysvallat
Sivusto:  https://www.york.edu/
Yorkin yliopisto (engl. York University, lyh. YU) on Yhdysvaltain Nebraskassa sijaitseva yksityinen yliopisto. Yorkin yliopisto on perustettu vuonna 1890, ja se sijaitsee Yorkin kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Sapun rautatieasema

Sapun rautatieasema (lyh. Spu) on lakkautettu rautatieliikennepaikka Heinäveden kunnassa rataosuudella Pieksämäki-Joensuu. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sapusta rakennettiin runsaan kilometrin pituinen satamarata Kermajärven rantaan. Radan käyttö on sittemmin loppunut, ja rata on purettu tarpeettomana. Asema muutettiin miehittämättömäksi lokakuussa 1971, ja henkilöliikenne lopetettiin 28. toukokuuta 1989 monien muiden rataosuuden pienempien asemien kanssa. Tavaraliikenne loppui 2002, ja liikennepaikka lakkautettiin 2004.
Aiheesta muualla

Kuvia Sapun asemalta vaunut.org
John Pond

| John Pond> Henkilötiedot |
| --- | --- |
Syntynyt: 1767 Lontoo
Kuollut: 7. syyskuuta 1836 Blackheath, Lontoo, Iso-Britannia
Kansalaisuus:  Iso-Britannia
Koulutus ja ura
Tutkinnot:  Trinity College, Cambridgen yliopisto
Instituutti:  Greenwichin kuninkaallinen observatorio
Tutkimusalue:  tähtitiede
Palkinnot:  Ranskan tiedeakatemian Lalanden palkinto, Copley-mitali
John Pond (1767 – 7. syyskuuta 1836) oli englantilainen tähti­tieteilijä, josta tuli kuudes Astronomer Royal vuosiksi 1811–1835.
Elämäkerta

Pond syntyi Lontoossa vuonna 1767, mutta hänen tarkkaa syntymä­päiväänsä ei tiedetä. Hänen isänsä vaurastui Lontoossa kauppiaana, ja isänsä tuella Pond aloitti opinnot Trinity Collegessa Cambridgen yliopistossa 16-vuotiaana vuonna 1784. Hän ei kuitenkaan suorittanut tutkintoa, sillä hän joutui keuhkoissaan esiintyneen vakavan taudin vuoksi keskeyttämään opintonsa ja oleskelemaan muualla. Hänet hyväksyttiin Inner Templeen vuonna 1794, mutta huonon terveytensä vuoksi hän joutui vetäytymään siitä.